Държавен вестник, бр. 16, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  16
№ РД-09-274 от 18.02.2005 г., Заповед № РД-09-
1690 от 29.09.2006 г., Заповед № РД-09-828 от 
29.06.2007 г., Заповед № РД-09-1891 от 30.11.2007 г., 
Заповед № РД-09-298 от 19.02.2009 г., Заповед 
№ РД-09-1803 от 29.10.2009 г., Заповед № РД-
09-621 от 18.05.2010 г., Заповед № РД-09-1728 от 
1.12.2010 г., Заповед № РД-09-748 от 13.06.2011 г. 
и Заповед № РД-09-1805 от 9.12.2011 г.) входящото 
минимално образователно равнище за ученици е 
завършен шести клас.
За придобиване на първа степен на професио­
нална квалификация по професията „Деловодител“ 
входящото минимално образователно равнище за 
лица, навършили 16 години, е завършен начален 
етап на основното образование или успешно за­
вършен курс за ограмотяване по реда на Закона 
за насърчаване на заетостта.
1.2. Изисквания за входящо квалификационно 
равнище или професионален опит
За обучение по професията „Деловодител“ с 
придобиване на първа степен на професионална 
квалификация не се изисква предишна професи­
онална квалификация или професионален опит. 
2. Описание на професията
2.1. Трудови дейности, отговорности, личност­
ни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Деловодителят извършва трудовата си дейност 
в предприятия от различни отрасли на стопан­
ството, държавната администрация и финансовите 
институции.
Деловодителят обработва служебната корес­
понденция по утвърден правилник за документо­
оборота в предприятието. Той приема, регистрира, 
разпределя според предназначението и предава в 
структурните звена на предприятието входящата 
кореспонденция ръчно или в автоматизирана 
деловодна програма. Той оформя и регистрира 
изходящата кореспонденция според адресатите и 
осигурява нейното изпращане по адреси. 
Деловодителят копира документите от вхо­
дящата и изходящата документация, подрежда 
ги в обособени папки и следи спазването на 
сроковете за отговор съгласно регламентираните 
правила. Той предоставя своевременно справки 
по състоянието и движението на входящата и 
изходящата кореспонденция и при необходимост 
копира документи на прекия си ръководител или 
на други членове на екипа на организацията. При 
изпълнение на трудовите дейности осъществява 
контрол за опазване на търговската и фирмената 
тайна при водене на кореспонденцията. Той следи 
за спазване на режима за правилното съхранение 
и архивиране на кореспонденцията и вътрешната 
документация, предоставя достъп до тях съгласно 
правилата за сигурност и право на ползване.
Деловодителят носи отговорност за опазване 
на повереното му имущество, правилното водене 
на регистрите и картотеката за документооборота.
Деловодителят извършва трудовата си дейност в 
помещение, оборудвано с офис техника. В процеса 
на изпълнение на трудовите дейности той осъщест­
вява връзка със служителите на предприятието, 
пощенски служби, куриерски фирми и др. 
Работното време на деловодителя е с нормална 
продължителност в съответствие с Кодекса на труда.
Деловодителят трябва да бъде учтив, търпелив 
и да се отнася коректно към всички лица при 
изпълнение на служебните си задължения. Той 
трябва да умее да работи в екип, да проявява 
наблюдателност, съобразителност, способност да 
анализира информацията, да я синтезира и пред­
ставя, да притежава комуникативност, отговорност, 
етичност, лоялност, дисциплинираност, да има 
бързи реакции и да проявява самоконтрол.
2.2. Възможности за продължаване на профе­
сионалното обучение
Придобилият първа степен на професионална 
квалификация по професия „Деловодител“ може 
да продължи обучението си за придобиване на 
професионална квалификация по друга професия 
от професионалното направление „Секретарски и 
административни офис дейности“, като обучението 
по общата задължителна професионална подготов­
ка, единна за всички професионални направления 
от съответната област на образование, и отрас­
ловата задължителна професионална подготовка 
по професионално направление „Секретарски и 
административни офис дейности“ се зачита.
Лицата, придобили професионална квалифика­
ция по професията „Деловодител“, имат възмож­
ности за повишаване на квалификацията си в кур­
сове и семинари, организирани от професионални 
гимназии, центрове за професионално обучение, 
браншови или професионални организации и др.
2.3. Възможности за професионална реализация 
съгласно Националната класификация на професи­
ите и длъжностите (НКПД – 2011), утвърдена със 
Заповед № РД-01-931 от 27.12.2010 г. на министъра 
на труда и социалната политика, изм. и доп. със 
заповеди № РД-01-204 от 28.02.2011 г., РД-01-426 
от 30.05.2011 г. и РД-01-529 от 30.06.2011 г. 
Придобилите първа степен на професионална 
квалификация по професията „Деловодител“ могат 
да постъпват на работа на длъжности (професии), 
включени в единични групи 4413 Персонал по 
кодиране и редактиране на документи, 4415 Де­
ловодители/архивари и други подобни, допълнени 
при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления
След завършване на обучението по професията 
обучаваният трябва да:
· познава, спазва и прилага правилата за здра­
вословни и безопасни условия на труд; 
· познава стопанското устройство на страната;
· разбира съществуващите икономически от­
ношения, процеси и явления;
· познава основните икономически понятия;
· търси правата и спазва задълженията си като 
участник в трудовия процес съгласно Кодекса на 
труда, разбира договорните отношения между 
работодател и работник;